
	1.
	Noteikumu projekts
15. Atbalsttiesīgi (turpmāk – attiecināmie) ir izdevumi, kas faktiski radušies atbalsta saņēmējam līgumā noteiktā termiņā, īstenojot šo noteikumu 4. punktā minētās intervences saskaņā ar regulas 2022/126 22. panta 3. punktu.
	Priekšlikums
Ņemot vērā, ka noteikumu projekta izstrāde ir aizkavējusies, lūdzam papildināt noteikumu projekta 15. punktu ar teikumu, kas skaidri paredz tiesības atbalsta pretendentam saņemt atbalstu arī par izdevumiem, kas radušies, īstenojot biškopības intervenču pasākumus, jau sākot no 2023.gada 1.janvāra, par kuru atbalsta pretendents ir iesniedzis iesniegumu atbalstam saskaņā ar šo noteikumu 8.1.apakšpunktu.
Ierosinām papildināt 15.punktu, piemēram, iekavās norādot, ka par 2023.gada iesniegumu, kas iesniegts saskaņā ar 8.1. apakšpunktu, atbalsttiesīgie izdevumi ir attiecināmi sākot ar 2023. gada 1. janvāri.
 
Piedāvātā redakcija
-
	Līga Lapiņa

	2.
	Noteikumu projekts
30. Katram finanšu gadam pieejamais kopējais atbalsta finansējums par šo noteikumu 4. punktā minētajām īstenotajām intervencēm atbilst regulas 2021/2115 88. panta 2. punktā noteiktajam Eiropas Savienības līdzfinansējumam.
	Priekšlikums
Vēršam Zemkopības ministrijas uzmanību, ka noteikumu projekta 30.punktā nav precīza redakcija, jo tas paredz, ka katram finanšu gadam pieejamais kopējais atbalsta finansējums šo noteikumu 4.punktā minētajām intervencēm atbilst regulas nr. 2021/2115 88.panta 2.punktā noteiktajam Eiropas Savienības (ES) līdzfinansējumam, bet noteikumu projektā nav noteikts, ka kopējā atbalsta finansējumā ir ietverts arī valsts finansējums, kas ir jānodrošina vismaz tādā pašā apmērā, kā noteikts regulas Nr. nr. 2021/2115 88.panta 2.punktā.
Tas nozīmē, ka saskaņā ar piedāvāto noteikumu projekta redakciju biškopībai katram finanšu gadam ir pieejams tikai Eiropas Savienības finansējums.
Atgādinām, ka atbilstoši ES tiesību aktos noteiktajam - biškopībai katru gadu ir pieejams kopējais atbalsts, kas sastāv no ES finansējums saskaņā ar regulas nr.  2021/2115 88.panta 2.punktu un no valsts finansējuma saskaņā ar regulas nr. 2021/2115 55.panta 4.punktu (kuram ir jābūt vismaz tādā pašā finansējuma apmērā kā Savienības finansiālā palīdzība, kas paredzēta biškopības intervenču atbalstam, pamatojoties uz 88. panta 2. punktu). Noteikumu projekta anotācijā ir plānots finansējums, kas attiecīgi ir ES finansējums (50%) un valsts finansējums (50%), tomēr pašreizējā noteikumu projekta 30.punkta redakcija to nenosaka.
Tādēļ lūdzam precizēt 30. punkta redakciju, atbilstoši ES tiesību aktos noteiktajam.
 
Piedāvātā redakcija
-
	Līga Lapiņa



